Լիբանանահայ գործարարը, չսպասելով վարչապետի հրավերին և այդ հրավերից մեկ տարի առաջ Վայոց ձորի Շատին համայնքում հիմնել է «Գեղաստղ» ընկերությունը, որն իր կառուցած անասնագոմերում բուծում է խոշոր և մանր եղջերավոր անասուններ: Սակայն անցյալ տարվանից Բարձրավոլտ էլեկտրական ցանցեր ընկերությունն ու 19 ՀԷԿ-երի սեփականատերեր գործարարների կյանքը վերածել են դժոխքի: Գերակա շահի ու համայնքի թույլտվությունն ունենալու հիմնավորմամբ՝ «Գեղաստղ» ընկերության 7 հա տարածքի 3,5 հեկտարը խլել են, կառուցել հենասյուն, որի կարիքը, ըստ Եղոյանի, չի եղել: Դրանից հետո զարմանալի պատահականությամբ, հենասյունն ընկել է ու վնասել անանսագոմերը, փակել անասունների արոտավայրի ճանապարհը: